**แผนการแก้ไขปัญหาการบินพลเรือน**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลอนุมัติแผนการแก้ไขปัญหาการบินพลเรือน ประกอบด้วย การคัดสรรและบรรจุบุคลากรตามโครงสร้างของสำนักงานการบินพลเรือนแห่งประเทศไทย การพัฒนาคุณสมบัติผู้ตรวจสอบความปลอดภัยการบิน ตามมาตรฐานของ ICAO การตรวจสอบและประเมินเพื่อออกใบรับรองผู้ดำเนินการเดินอากาศใหม่ และการดำเนินการออกใบรับรองผู้ดำเนินการเดินอากาศใหม่ นอกจากนี้ ยังร่วมมือกับ EASA เพื่อพัฒนาศักยภาพในการปรับปรุงและยกระดับระบบการกำกับดูแลความปลอดภัยด้านการบินในทุกกิจกรรมการบินรวม 8 ด้าน รวมทั้งร่วมมือทางเทคนิคกับประเทศญี่ปุ่น เพื่อปรับปรุงระบบตรวจสอบความปลอดภัยด้านความสมควรเดินอากาศและระบบรายงานความปลอดภัยภาคบังคับด้านการบำรุงรักษาอากาศยาน ทั้งนี้ รัฐบาลมั่นใจว่าแผนดังกล่าว จะช่วยยกระดับมาตรฐานการบินของไทยในระยะยาว สร้างความเชื่อมั่น และเป็นที่ยอมรับของนานาประเทศ

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี